
PËR ORGANIZIMIN DHE FUNKSIONIMIN E REPARTIT TË INSPEKTIM - SHPËTIMIT NË MINIERA

Në mbështetje të nenit 100 të Kushtetutës të nenit 14 të ligjit nr.8741, datë 15.2.2001 "Për sigurinë në punë në veprimtarinë minerare", të ligjit nr.8487, datë 13.5.1999 "Për kompetencat e caktimit të pagave të punës" dhe të nenit 7 të ligjit 8847, datë 19.12.2001 "Për Buxhetin e Shtetit të vitit 2002", me propozimin e Ministrit të Ekonomisë Publike dhe Privatizimit, Këshilli i Ministrave

V E N D O S I:

1. Reparti i Inspektim-Shpëtimit në Miniera (RISHM) është person juridik, publik, buxhetor në varësi të Ministrisë së Ekonomisë Publike dhe Privatizimit, i specializuar për mbikëqyrjen dhe zbatimin e rregullave, për një rregjim normal të punës së personave, juridikë dhe fizikë, në veprimtaritë minerare.
2. RISHM-i drejtohet nga kryeinspektori, i cili emërohet dhe shkarkohet nga Ministri i Ekonomisë Publike dhe Privatizimit. Kryeinspektori dhe inspektorët e qendrës përbëjnë nivelin qendror të organizimit, ndërsa inspektorët e zonave përbëjnë nivelin vendor të organizimit dhe varen administrativisht nga kryeinspektori.
3. Inspektorë zone të jenë 8 veta, të vendosur në Tiranë, Durrës, Dibër, Shkodër, Korçë, Berat, Elbasan dhe Vlorë. Ndarja në zona përfshin gjithë territorin e vendit, sipas organizimit të bërë nga RISHM-i, në përputhje me numrin e subjekteve, private dhe shtetërore, që kryejnë veprimtari minerare.
4. RISHM-i e ka qendrën në Tiranë. Inspektorati në qendër plotësohet me mjedise nga Ministria e Ekonomisë Publike dhe Privatizimit, ndërsa inspektorët e zonave plotësohen me mjedise pune, sipas propozimeve të prefekturave që mbulojnë zonat përkatëse.
5. Të drejtën e ushtrimit të kontrollit e kanë të gjithë inspektorët e RISHM-it, të cilët pajisen me dokument identifikimi nga sektori i shërbimit teknik të ministrisë.
RISHM-i funksionon sipas rregullores së brendshme, të miratuar nga Ministri i Ekonomisë Publike dhe Privatizimit.
6. Kontrolli kryhet brenda orarit të veprimtarisë së subjekteve, por mund të kryhet edhe jashtë orarit të punës, vetëm me urdhër me shkrim të kryeinspektorit. Gjithsesi, gjithmonë në prani të një përfqaqësuesi të shoqërisë apo të personit fizik, i cili zotëron ose përdor minierën apo karrierën.
7. Rezultatet e kontrollit pasqyrohen në procesverbal, i cili nënshkruhet nga inspektori që ushtron kontroll dhe nga përfaqësuesi i subjektit. Ky i fundit ka të drejtën e shënimit të vërejtjeve, nëse ka, në procesverbal. Në rastin kur përfaqësuesi i subjektit nuk pranon të marrë pjesë në procesin e kontrollit apo të nënshkruajë sipas kushteve të përcaktuara më sipër, atëherë inspektori vendos shënimin "nuk pranon të nënshkruajë", duke e bërë kështu procesverbalin të vlefshëm.
Në rastin kur kërkohet heqja e lejes, një kopje e procesverbalit i dërgohet organit që e ka lëshuar atë.
8. Për shqyrtimin e kundërvajtjeve administrative, kryeinspektori mbledh "Komisionin e shqyrtimit të gjobave të RISHM-it". Komisioni përbëhet nga 5 anëtarë, të cilët propozohen nga RISHM-i dhe miratohen nga Ministri i Ekonomisë Publike dhe Privatizimit. Rregullat e funksionimit të komisionit përcaktohen me rregullore të brendshme të RISHM-it.
9. Ndaj masave të marra nga inspektorët bëhet ankim me shkrim në komisionin e shqyrtimit të gjobave të RISHM-it, brenda 5 ditëve nga data e mbajtjes së procesverbalit. Vendimi i këtij të fundit duhet të jepet brenda një afati 10 ditor nga data e mbërritjes së ankesës.
10. Në vendimin nr.75, datë 15.2.2001 të Këshillit të Ministrave "Për numrin e punonjësve të institucioneve buxhetore për vitin 2001" të parashikohet shtesa e numrit të punonjësve prej 4 vetësh. Struktura organizative e RISHM-it është sipas pasqyrës 1, që i bashkëlidhet këtij vendimi.
11. Në vendimin nr.726, datë 21.12.2000 të Këshillit të Ministrave "Për pagat e punonjësve të institucioneve buxhetore", në lidhjen II-25 "Niveli i pagave të punonjësve të RISHM-it" të bëhen ndryshimet sipas pasqyrës nr.2, që i bashkëlidhet këtij vendimi.
12. Efektet financiare që rrjedhin nga pika 1 e këtij vendimi të përballohen nga fondet buxhetore të vitit 2002, miratuar për RISHM-in.
13. Ngarkohet Ministria e Ekonomisë Publike dhe Privatizimit për zbatimin e këtij vendimi.
14. Vendimi nr.157, datë 8.6.1961 i Këshillit të Ministrave, shfuqizohet.
Ky vendim hyn në fuqi pas botimit në Fletoren Zyrtare.

KRYEMINISTRI
Ilir Meta


Pasqyra nr.1
Struktura organizative e RISHM-it

	Nr.
	Emërtimi
	Profesioni
	Numri

	1
	Komandant (Kryeinspektor) i RISHM
	Ing.miniere
	1

	II
	Grupi i inspektimit
	
	17

	1
	Zv/komandant dhe përgjegjës i grupit të inspektimit
	Ing.miniere
	1

	2
	Inspektor në qendër
	Ing.miniere, elektrik, mekanik, kimist
	6

	3
	Inspektor zonal
	Ing.miniere
	8

	4
	Laborant
	Teknik i mesëm
	1

	5
	Shofer
	Shofer
	1

	
	
	
	

	III
	Grupi i shpëtimit
	
	22

	1
	Komandant grupi
	Ing.miniere
	1

	2
	Komandant skuadre
	Ing.miniere
	2

	3
	Shpëtues
	Specialist miniere
	10

	4
	Mekanik i pajisjeve të shpëtimit
	Elektromekanik
	2

	5
	Mekanik i riparimit të pajisjeve të shpëtimit
	Elektromekanik
	1

	6
	Instruktor i përgatitjes të shpëtuesve
	Ing.miniere
	1

	7
	Mjek i gupit të shpëtimit
	Mjek
	1

	8
	Operator gatishmërie
	Teknik
	1

	9
	Shoferë të automjeteve të gatishmërisë
	Shofer
	3

	
	
	
	

	IV
	Dega ekonomike, sektori ndihmës
	
	12

	1
	Kryetar dege
	Ekonomist i lartë
	1

	2
	Ekonomist furnizimi
	Ekonomist i lartë
	1

	3
	Arkivist, arkëtar
	Ekonomist i mesëm
	1

	4
	Magazinier
	Ekonomist i mesëm
	1

	5
	Mekanik, kolaudator automjetesh
	Mekanik
	2

	6
	Shofer
	Shofer
	1

	7
	Pastruese
	Punëtore
	1

	6
	Roje
	Punëtor
	4




Pasqyra nr.2 (Lidhja II-25)

Niveli i pagave të punonjësve të RISHM-Tiranë

	Nr.
	Emërtimi
	Klasifikimi

	1
	Komandanti (kryeinspektor) i RISHM
	B3

	2
	Zv/komandant i RISHM dhe përgjegjës i grupit të inspektimit
	B5

	3
	Inspektor i RISHM, komandant i grupit të shpëtimit
	C1




	Nr.
	Emërtimi i punonjësit
	Klasa
	Shtesë për funksion (grupi)

	1
	Kryetar i degës ekonomike
	X
	3

	2
	Komandant skuadre shpëtimi
	VIII-IX
	3

	3
	Instruktor i përgatitjes së shpëtuesve, mjek i grupit të shpëtimit, shpëtuesve, mekanik i pajisjeve të shpëtimit
	VIII-IX
	

	4
	Ekonomist furnizimi, mekanik i riparimit të pajisjeve të shpëtimit, mekanik kualadator i automjeteve, shofer i automjeteve të gatishmërisë
	VI-VII
	

	5
	Laborant i provave të litarëve të çelikut, shofer
	V-VI
	

	6
	Operator gadishmërie, arkivist, magazinier
	III-IV
	

	7
	Roje objekti, pastruese, punëtor
	I-III

